સારાંશ માટે દસ્તાવેજ: ગુજરાતમાં અગાઉ થયેલી રાજ્યસભાની ચૂંટણી સમયે કૉંગ્રેસના આઠ ધારાસભ્યોએ રાજીનામાં આપ્યાં હતાં અને તેમની ખાલી પડેલી બેઠકો પર ચૂંટણી થઈ રહી છે.

ભાજપે આ પેટાચૂંટણીમાં કૉંગ્રેસમાંથી આવેલા પાંચ ધારાસભ્યોને ટિકિટ આપી છે.

અબડાસા, મોરબી, ધારી, કરજણ અને કપરાડા - આ પાંચ બેઠકો પર ભાજપે એવા ઉમેદવારોને ટિકિટ આપી છે, જેઓ 2017ની વિધાનસભા ચૂંટણીમાં કૉંગ્રેસના ચિહ્ન પરથી ચૂંટણી લડ્યા હતા અને જીત્યા હતા.

આ ચૂંટણીમાં એ પણ જોવા મળી રહ્યું છે કે જે ગત વિધાનસભામાં ધારાસભ્ય તરીકે ચૂંટાયા હતા અને બાદમાં રાજ્યસભાની ચૂંટણી સમયે રાજીનામાં આપ્યાં હતાં, તેઓને ફરી ટિકિટ મળી નથી કે અપાઈ નથી.

તેમાં ગઢડાના પૂર્વ ધારાસભ્ય પ્રવીણ મારુ, લીમડીના પૂર્વ ધારાસભ્ય સોમા ગાંડા પટેલ (કોળી) અને ડાંગના પૂર્વ ધારાસભ્ય મંગળ ગાવિતનો સમાવેશ થાય છે.

પણ ત્રણ ધારાસભ્યો એવા છે, જેઓ ગત ચૂંટણીમાં હાર્યા હતા અને તેમને ફરી ભાજપે ટિકિટ આપી છે.

તો શું ભાજપની આ રણનીતિથી પેટાચૂંટણીમાં કોઈ ચોક્કસ અસર થઈ શકે કે સ્થાનિક સ્તરે નુકસાન કે લાભ થઈ શકે છે?

ગુજરાતમાં આ આઠ બેઠકો માટે ત્રીજી નવેમ્બરે મતદાન થશે અને 10 નવેમ્બરે તેનું પરિણામ જાહેર થશે.

કોરોનાના સમયમાં પહેલી વાર થતી ચૂંટણીમાં રાજકીય પક્ષો પોતપોતાની રીતે પ્રચારમાં લાગી ગયા છે અને જીતના દાવા પણ કરી રહ્યા છે.

ગત વિધાનસભાની ચૂંટણીમાં સુરેન્દ્રનગર જિલ્લાની લીમડી બેઠક પરથી કૉંગ્રેસના સોમા ગાંડા પટેલે ભાજપના ઉમેદવાર કિરીટસિંહ રાણાને હરાવ્યા હતા.

તો ગઢડા (એસ.સી.) સીટ પરથી કૉંગ્રેસના ઉમેદવાર પ્રવીણ મારુએ ભાજપના ઉમેદવાર આત્મારામ પરમારને હરાવ્યા હતા.

એ જ રીતે ડાંગની બેઠક પરથી કૉંગ્રેસના મંગળ ગાવિતે ભાજપના વિજય પટેલને હરાવ્યા હતા.

જોકે આ ચૂંટણીમાં ભાજપે ફરી વાર લીમડીથી કિરીટસિંહ રાણા, ગઢડાથી આત્મારામ પરમાર અને ડાંગમાંથી વિજય પટેલને ટિકિટ આપી છે.

રાજકીય નિષ્ણાતો અનુસાર અગાઉ થયેલી ભૂલોને સુધારવા માટે તેમને ફરીથી ટિકિટ આપી હોય એવું લાગી રહ્યું છે.

લીમડી બેઠક પર ક્ષત્રિય, કોળી સમાજના મતદારોનું પ્રભુત્વ છે, અહીં પાટીદારો પણ નિર્ણાયક સાબિત થઈ શકે છે.

જોકે ભાજપ કે કૉંગ્રેસે અહીં કોળી ઉમેદવારને પસંદ કર્યા નથી. ભાજપમાંથી કિરીટસિંહ રાણા અને કૉંગ્રેસમાંથી ચેતન ખાચર ચૂંટણી લડી રહ્યા છે.

આથી આ બેઠક પર સોમા ગાંડા પટેલ પણ મોટી ભૂમિકા ભજવી શકે છે.

રાજકીય વિશ્લેષક દિલીપ પટેલ બીબીસી સાથેની વાતચીતમાં કહે છે કે "આત્મારામ પરમાર અને...\nદસ્તાવેજની સમાન ભાષામાં સારાંશ:
ગુજરાતમાં આઠ બેઠકો પર પેટાચૂંટણી થવા જઈ રહી છે અને પાર્ટીઓએ તમામ ઉમેદવારો પણ જાહેર કરી દીધા છે.